stanford-oval/wikipedia huggingface dataset:
כדורגל הליכה
כדורגל הליכה בישראל

פעילות כדורגל הליכה בישראל מתופעלת על ידי מדינת הכדורגל, בשיתוף פעולה בלעדי עם ההתאחדות לכדורגל בישראל בחסות משרד תרבות והספורט.
עד מאי 2022 הקימו 3 רשויות עירוניות קבוצת כדורגל הליכה - קריית אונו, שהחלה בנובמבר 2021, קריית ביאליק, שהחלה בפברואר 2022 ופתח תקווה בשיתוף שחקני עבר ממכבי ומהפועל פתח תקווה. קבוצה נוספת הוקמה ביוזמה פרטית ברעננה כבר בתחילת 2021. בחודש יוני 2022 הוקמה בקבוצה החמישית, באזור השרון שהחלה להתאמן בהרצליה. קבוצה שישית הוקמה באוגוסט 2022 על ידי יוצאי הפועל רמת גן. בספטמבר 2022 הוקמו קבוצה עירונית בראשון לציון וקבוצה נוספת מפתח תקווה. במאי 2023 מוקמת הקבוצה ה-13 במספר.
רשימת קבוצות מעודכנת נמצאת באתר כדורגל הליכה ישראל.
טורניר הבכורה בישראל בין הקבוצות הללו התקיים בקרית אונו ב-15.5.2022, בו זכתה קבוצת מלאבס אולד בויז מפתח תקווה.
הטורניר השני התקיים ב-8.9.2022 בהרצליה ובו זכו שוב קבוצת מלאבס אולד בויז מפתח תקווה.
הטורניר השלישי התקיים ב-28.10.2022 במגרש האימונים של אצטדיון המושבה בפתח תקווה, עם 7 קבוצות ובו זכתה קבוצת מלאבס אולד בויז .
ב-13-15.12.2022 השתתפה קבוצת כדורגל הליכה "המכתש" בטורניר בינלאומי בלוס אנג'לס.
הליגה הראשונה בכדורגל הליכה החלה עם 6 קבוצות, נקראת ליגת החורף ומתקיימת בין החודשים פברואר עד מאי 2023. בליגה זכתה קבוצת מלאבס אולד בויז מפתח תקווה.
העונה השנייה נפתחה בחודש ספטמבר 2023 עם 8 קבוצות כאשר מתקיים סיבוב ליגה אחד מלא ולאחריו חלוקה לפלייאוף עליון ותחתון. כל המשחקים מתקיימים במגרש כפול במועצה האזורית דרום השרון. המשחקים הופסקו זמנית בגלל המלחמה, אך הליגה הסתיימה כסדרה במרץ 2024. האלופה היתה, בשנית, קבוצת מלאבס אולד בויז מפתח תקווה.
בתאריך 23.5.2024 נערך טורניר בראשון לציון בשיתוף 5 קבוצות ובו זכתה קבוצת ראשוניה WALKERS.
בתאריך 19.6.2024 נערך טורניר גדול בהרצליה בהשתתפות 8 קבוצות מכל הארץ, בו זכתה קבוצת מלאבס אולד בויז מפתח תקווה
בתאריך 18.9.2024 נערך טורניר פתיחת עונה שלישית בספורטק הרצליה, בו זכתה קבוצת ראשוניה WALKERS מראשון לציון
העונה שלישית של ליגת כדורגל הליכה  נערכת בין החודשים אוקטובר 2024 - אפריל 2025 בסימן SAFE WALKING FOOTBALL.
כדורגל הליכה בזירה הבינלאומית

בתאריכים 17-19.5.2024 השתתפה, לראשונה בתולדות הענף, נבחרת ישראל בכדורגל הליכה בקטגוריה של גיל 60+ באליפות העולם של ארגון   (International Walking Football Federation) IWFF בצ'סטרפילד, אנגליה.
הנבחרת כללה את השחקנים הבאים:

שוערים:אבי גלברד, רפי איתן

הגנה:גד בן דרור, ישראל (ססי) אביצור, אריק גילרוביץ, ירון נדל, מוטי (טופלה) בייטנר

התקפה:סימון דיוידסון (קפטן), מנשה נוריאל, רביב ספיר, עודד ברידא

מאמן:שגיא שחורי

הנבחרת זכתה בניצחונות על הקריביים, נורווגיה, אוסטרליה וצפון אירלנד, סיימה בתיקו עם צרפת ווולס והפסידה לאנגליה ושוודיה. ההישג של הנבחרת היה מקום שלישי מתוך 9 מדינות.

השער הראשון בהיסטוריה של כדורגל הליכה בישראל הובקע במשחק נגד אוסטרליה על ידי מנשה נוריאל. השערים הובקעו על ידי מנשה נוריאל - 3, סיימון דוידסון - 3, ספיר רביב - 1, עודד ברידא - 1.
בתאריך 20.5.2024 נערך בלונדון משחק ידידות בין מכבי בריטניה ונבחרת ישראל, בו ניצחה נבחרת ישראל 2-4. שערים: עודד ברידא - 3, מוטי בייטנר - 1.
בתאריך 30.9.2024 הוציאה התאחדות הכדורגל האירופית (UEFA) ערכת כלים ליישום כדורגל הליכה בהתאחדויות הכדורגל באירופה, מתוך כוונה לממש פעילות כדורגל הליכה ב 60% מתוך 55 החברות בהתאחדות האירופית.
עיקרי חוקי המשחק

ממדי המגרש: לפחות 16 מטרים עד 35 מטרים רוחב ולפחות 25 מטרים עד 50 מטרים אורך. (פירוט מלא – LOTG)
רחבה: חצי עיגול בקוטר 4–6 מטרים ממרכז השער.
השער ברוחב 3 או 5 מטרים; גובה עד 2 מטרים.
הכדור: מספר 5, כמו בכדורגל רגיל.
מספר שחקנים: לפי גודל המגרש, 5–7 בקבוצה, כולל שוער.
אסור לרוץ – לא עם כדור, לא בלי כדור, לא לדלג, לא לקפץ. הליכה בלבד.
חילופים ללא מגבלה, בזמן שהמשחק עומד.
מינימום מגע פיזי בשחקן יריב, לא בעיטה, דחיפה, הכשלה או כל דבר שהשופט סבור שהמגע מוגזם – ייענש בבעיטה חופשית (לא ישירה).
אין לתקל מאחור, או מהצד או בצורה שהשופט רואה כתיקול מסוכן.
אין מצבי נבדל.
אין לנגוח בכדור – זה נחשב כנגיעה ביד
אין להרים כדור מעל גובה הראש, רק בבעיטה לשער (לא בקשת). אם כדור חלף מעל מסגרת השער, הכדור יחזור לקבוצה היריבה ממקום הבעיטה.
אין בעיטה ישירה לשער בפתיחת משחק או בחידוש משחק לאחר שער.
מצבי פנדל: כניסת מגן לרחבה בכוונה, יציאת שוער מהרחבה בכוונה, מניעה בעבירה של הזדמנות ברורה לשער (על ידי ריצה, תיקול לא חוקי) תחייב גם כרטיס כחול (אדום בתיקול חמור).
בעיטת עונשין (פנדל) נעשית עם צעד אחד בלבד, רק 1 מטר מאחורי הכדור. כל השחקנים 3 מטרים מאחורי הכדור.
אם הכדור יוצא לחוץ, הוא מוחזר למשחק בבעיטה ממקום יציאת הכדור. כדור קרן – מפינת המגרש.
כל הבעיטות החופשיות אינן ישירות. הכדור יעבור לקבוצה היריבה במקרה של הפרה.
השחקנים המגנים מתרחקים 3 מטרים ממקום הבעיטה החופשית. עבירה הקרובה לרחבה, תבוצע ממרחק 3 מטר ממנה.
אסור לשחקן תוקף לגעת בכדור הנמצא בתוך הרחבה, הכדור יעבור לקבוצה היריבה.
אם מגן נכנס לאזור העונשין שלו בכוונה זה כדור חופשי (פנדל) להתקפה (למעט בגלל מומנטום).
אם תוקף נכנס לרחבה – כדור עובר לקבוצה השנייה (אלא אם בגלל מומנטום).
אם שוער יוצא מהרחבה שלו בכוונה, זה כדור חופשי (פנדל) להתקפה (למעט בגלל מומנטום).
אסור להחזיר לשוער כדור שנמסר (לא נהדף בעצירה) ממנו, אלא דרך שחקן שלישי.
כדור שנהדף למגרש בזמן הצלת שוער והוא גבוה מעל הראש – המשחק יעצר והכדור יוחזר לשוער.
כדור שהשוער הדף מעל המשקוף או לצידי השער, או שפגע במגן ויצא לצידי השער יחשב לכדור קרן.
שוער לא רשאי לבצע בעיטת DROP KICK או למסור כדור ביד מעל גובה הראש.
אם השוער בועט כדור גבוה מעל הראש, תינתן בעיטה חופשית לקבוצה השנייה, 3 מטרים מקו האמצע.
רק הקפטן יכול לדבר עם השופט.
אם שחקן נופל על הקרקע יש לעצור את המשחק, אין לשחק אם השחקן נמצא על הקרקע.
השופט הוא הפוסק האחרון.
עונשים וסנקציות על שחקנים

כרטיס צהוב הוא אזהרה לשחקן והוא נשאר במגרש.

על שופטי המשחק להשתמש בהשעיות זמניות מתוזמנות (כרטיסים כחולים) בכל המקרים הנחשבים באופן מסורתי כעבירות ראויות לזהירות.

לפיכך, האפשרויות העומדות בפני השופט להטיל הרחקה מהמשחק הן:

• שחקן יקבל כרטיס כחול ויושעה זמנית ממשחק - הקבוצה נשארת עם פחות שחקן

• שחקן יקבל כרטיס אדום ויורחק לצמיתות ממשחק - הקבוצה נשארת עם פחות שחקן

שחקן המקבל כרטיס כחול יושעה מהמשחק בין 2 ל-5 דקות.
ניתן לתת כרטיס כחול עבור כל אחת מהעבירות הבאות (בנוסף כאשר מתבצעת עבירה פזיזה):
התנהגות לא ספורטיבית
הפגנת התנגדות על ידי מילה או פעולה
הפרה מתמשכת של חוקי המשחק
עיכוב ההפעלה מחדש של המשחק
עבירה המונעת הזדמנות בטוחה להבקעת שער (עליה ניתן לתוקף פנדל)
כרטיס אדום משמש כאשר שחקן מבצע אחת מהעבירות הבאות (בנוסף כאשר מתבצעת עבירת כוח מופרז):
משחק עבירה חמור או התנהגות אלימה
יריקה על יריב או כל אדם אחר
משתמש בשפה פוגענית, מעליבה או פוגענית ,מקבל כרטיס כחול או צהוב שני באותו משחק.
שחקן שהורחק באדום אינו רשאי לקחת כל חלק נוסף במשחק וגם לא רשאי לשבת על ספסל המחליפים.
עונשים וסנקציות על קבוצה

החל ממאי 2024 הוכנס חוק חדש שמטרתו להוריד את הריצות במגרש.
1. כל עבירת ריצה של שחקן נספרת כעבירת ריצה קבוצתית

2. עם הפסיקה לעבירה רביעית, זכאית הקבוצה היריבה לבעיטת עונשין ישירה (פנדל)

3. לאחר הבעיטה - הספירה מתחילה מחדש לקבוצה שנגדה נפסק העונש.

4. אין בספירה הקבוצתית משום פסילה של עונשים על עבירות אישיות על הפרת חוקי המשחק
שחקני עבר הפעילים בכדורגל הליכה

אברהם לב, ניסים ברדה, ניר לוין, סיימון דוידסון, אריה אלטר, אריק גילרוביץ, מנשה נוריאל, גדי בן דרור, דורון רוזנטל, מוטי בייטנר, דורון רבינזון ,עמוס טייב, יצחק בלחסן, דורון מזר, ספיר רביב, ישראל אולחה, ישראל (ססי) אביצור, אריק רוקמן, רוני (טטי) מילר, דורון דרומר, מנשה מוקמל, ויקטור בוני, אלי דואן, יעקב רודיק, איתן קונסט, שלמה חביב, דניאל זיידמן, עופר בקר, אודי פוקס, איתן בודניוק, שרון צופין, 
יוסי ליפשיץ
הערות שוליים

↑  לראשונה בישראל: כדורגל בהליכה לגיל השלישי, באתר ONE‏, 26 באפריל 2021
↑  ליאור בן עמי, אוהבים כדורגל, אבל שונאים לרוץ? מצאנו בשבילכם את הספורט המושלם, באתר ynet, 26 במאי 2022
↑  השקת, באתר www.football.org.il (באנגלית)
התקפה של קריית ביאליק נגד רעננה
סגל נבחרת ישראל בכדורגל הליכה בקטגוריה של גיל 60 בסיום אליפות העולם של IWFF
מרגו רובי

| --- | --- |

רובי, 2018
 לידה:  2 ביולי 1990 (בת 34) דאלבי, קווינסלנד, אוסטרליה 
 שם לידה:  Margot Elise Robbie 
 מדינה:  אוסטרליה אוסטרליה
 תקופת הפעילות:  מ-2008
 מקום לימודים:  Somerset College 
 בן או בת זוג:  טום אקרלי (דצמבר 2016–?) 
 מספר צאצאים:  1 
 פרסים והוקרה:  Golden Schmoes Awards (2013)  הפרס הבין-לאומי לשחקנית הטובה ביותר של מכון הסרטים האוסטרלי (2018)  פרס איגוד מבקרי הקולנוע בשידור לשחקנית הטובה ביותר בקומדיה (2018)  Critics' Choice Movie Award for Best Actress in an Action Movie (2016)  פרס בחירת הקהל (2017)  פרס אמפייר לשחקנית פורצת הדרך (2014)  פרסי אמפייר (2014)  פרס סנט ג'ורדי (2020)  פרסי מכון הקולנוע האוסטרלי  פרסי בחירת המבקרים 
 פרופיל ב-IMDb
 חתימה:   
 
מרגו אליס רוֹבי (באנגלית: Margot Elise Robbie; נולדה ב-2 ביולי 1990) היא שחקנית קולנוע אוסטרלית. הייתה מועמדת לשני פרסי אוסקר; לשחקנית הטובה ביותר על תפקידה בסרט "אני, טוניה" לשנת 2017, ולשחקנית המשנה הטובה ביותר על תפקידה בסרט "פצצה" לשנת 2019. היא מוכרת בתפקידה בתור ברבי בסרט "ברבי", וכדמותה של הארלי קווין בסרטים "יחידת המתאבדים", "ציפורי הטרף: והארלי קווין המהממת" ו"יחידת המתאבדים 2".
ביוגרפיה

רובי נולדה בעיירה דאלבי, קווינסלנד שבאוסטרליה, לדאג (בעל חווה לשעבר) וסארי רובי (פיזיותרפיסטית). היא השנייה הצעירה מבין ארבעה אחים. הוריה התגרשו בהיותה בת חמש בלבד,
ורובי ואחיה גודלו על ידי אמם כמשפחה חד-הורית כמעט ללא קשר עם אביהם.
למדה דרמה בתיכון הנוצרי "סומרסט קולג" (אנ').
קריירה

ב-2008 התפרסמה באוסטרליה בזכות תפקיד הסטודנטית לעיצוב אופנה דונה פרידמן באופרת הסבון "שכנים שכנים". באותה שנה גם כיכבה בסרט הפעולה האוסטרלי "ויג'ילנט". לפני כן, שיחקה בסדרה האוסטרלית "רצח עירוני".
ב-2009 שיחקה בתפקיד ראשי בסרט המתח האוסטרלי ".I.C.U", בו סייעה גם להפקה.
בתחילת 2011 עזבה את אוסטרליה וטסה לעבוד בהוליווד, שם עברה מבחן בד לסדרה "המלאכיות של צ'ארלי", אולם המפיקים העדיפו לצרף אותה במקום לסדרת הדרמה "פאן אם" בתפקיד הדיילת לורה קמרון לצידה של כריסטינה ריצ'י.
ב-2013 שיחקה בקומדיה השחורה של מרטין סקורסזה, "הזאב מוול סטריט", בתפקיד נעמי לפגליה. בנוסף, השתתפה באותה שנה בקומדיה הרומנטית של ריצ'רד קורטיס, "כל הזמן שבעולם".
ב-2015 שיחקה בכמה סרטים מצליחים: "פוקוס", "סוויטה צרפתית" ו"האיש האחרון".
ב-2016 שיחקה בכמה סרטים: ב"אגדה של טרזן", ב"יחידת המתאבדים" בתפקיד הארלי קווין ובסרט הביוגרפיה הקומי "כתבת אמריקאית". בהמשך כיכבה והפיקה בסרט המתח "טרמינל". כמו כן שיחקה בסרט בריטי על אודות פו הדב "להתראות כריסטופר רובין".
בשנת 2017 שיחקה בדרמה הביוגרפית "אני, טוניה" בו גילמה את דמותה של המחליקה האמנותית על הקרח טוניה הארדינג. על התפקיד קיבלה את המועמדות הראשונה שלה לפרס אוסקר.
ב-2018 יצא לאקרנים סרט האנימציה המוזיקלי "לאריקינס" בדיבובה לאנגלית. בנוסף לכך, רובי גילמה את המלכה אליזבת' הראשונה בסרט "מרי, מלכת הסקוטים", לצידה של סירשה רונן.
בשנת 2019 שיחקה בסרט "היו זמנים בהוליווד" של קוונטין טרנטינו בתפקיד השחקנית שרון טייט. באותה שנה שיחקה בתפקיד קיילה פוספיסי בסרט הדרמה הביוגרפי "פצצה" בבימויו של ג'יי רואץ' ונכתב על ידי צ'ארלס רנדולף.
בשנת 2020 יצא לאקרנים סרט הספין-אוף "ציפורי הטרף: והארלי קווין המהממת", בו היא משחקת בתפקיד הראשי ומגלמת בשנית את תפקידה כהארלי קווין.
בשנת 2021 יצא סרט ההמשך "יחידת המתאבדים", בו היא מגלמת בשלישית את תפקידה כהארלי קווין.
ב-2022 כיכבה בסרטו של דמיאן שאזל "בבילון".
בשנת 2023 גילמה רובי את דמותה של ברבי בסרט בעל אותו שם, שהיה לאחד הסרטים המצליחים באותה שנה.
בספטמבר 2024, פורסם כי רובי וג'ייקוב אלורדי יככבו בעיבוד של אמרלד פנל לרומן הקלאסי "אנקת גבהים" מאת אמילי ברונטה. רובי תגלם את דמותה של קתרין ארנשו, ואלורדי יגלם את הית'קליף. הסרט מופק על ידי MRC וחברת ההפקות "LuckyChap" בבעלות רובי, והוא נכתב, מבוים ומופק על ידי פנל. זהו שיתוף הפעולה השלישי בין פנל ל-"LuckyChap" לאחר הסרטים "צעירה מבטיחה" ו"סלטברן" מ-2023. הסרט צפוי להתחיל צילומים ב-2025 בבריטניה.
חיים אישיים

בתחילת שנת 2010 עברה רובי ממלבורן להתגורר בשכונה ויליאמסבורג, ברוקלין, ארצות הברית. במהלך אותה תקופה, היא הפכה לחובבת הוקי קרח מושבעת, הפכה לאוהדת של הקבוצה ניו יורק ריינג'רס, ושיחקה במשך תקופה בליגת הוקי קרח לחובבים.
בשנת 2014, פתחה במערכת יחסים רומנטית עם עוזר-הבמאי הבריטי טום אקרלי אותו הכירה במהלך צילומי הסרט "סוויטה צרפתית". בדצמבר 2016 התחתן הזוג בטקס פרטי בבית משפחתה באוסטרליה, והם מתגוררים בלוס אנג'לס בשכונה וניס ביץ'.
ביולי 2024 פרסמה שהיא בהריון ראשון.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2008 | Vigilante | קסנדרה |  |
| 2009 | .I.C.U | טריסטן ווטרס |  |
| 2013 | כל הזמן שבעולם | שרלוט |  |
| 2013 | הזאב מוול סטריט | נעמי לפגליה |  |
| 2015 | האיש האחרון | אן בורדן |  |
| 2015 | פוקוס | ג'סיקה "ג'ס" בארט |  |
| 2015 | סוויטה צרפתית | סלין |  |
| 2016 | כתבת אמריקאית | טניה וונדרפול |  |
| 2016 | האגדה של טרזן | ג'יין פורטר |  |
| 2016 | יחידת המתאבדים | הארלין קווינזל/הארלי קווין |  |
| 2017 | להתראות כריסטופר רובין | דפנה דה סילינקור |  |
| 2017 | אני, טוניה | טוניה הארדינג | גם מפיקה |
| 2018 | פיטר ראביט | פלופסי ראביט | דיבוב |
| 2018 | טרמינל | אנני / בוני | גם מפיקה |
| 2018 | תיכון סלוטרהאוס שולט | אודרי |  |
| 2018 | מרי, מלכת הסקוטים | אליזבת הראשונה, מלכת אנגליה |  |
| 2019 | ארץ החלומות (אנ') | אליסון וולס |  |
| 2019 | היו זמנים בהוליווד | שרון טייט |  |
| 2019 | פצצה | קיילה פוספיסיל |  |
| 2020 | ציפורי הטרף: והארלי קווין המהממת | הארלין קווינזל/הארלי קווין | גם מפיקה |
| 2020 | צעירה מבטיחה | — | מפיקה |
| 2021 | פיטר ראביט 2 | פלופסי ראביט | דיבוב |
| 2021 | יחידת המתאבדים | הארלין קווינזל/הארלי קווין |  |
| 2022 | אמסטרדם | ולארי ווז |  |
| 2022 | בבילון | נלי לה-רוי |  |
| 2023 | ברבי | ברבי | גם מפיקה |
| 2023 | אסטרואיד סיטי | שחקנית טלוויזיה |  |
| 2024 | התחת הזקן שלי (אנ') |   | מפיקה |
| 2025 | A Big Bold Beautiful Journey | שרה |  |
| 2025 | SIMS |  |  |
| יפורסם בהמשך | Ruin | אלזה ברזיזנה |  |
| יפורסם בהמשך | אנקת גבהים | קתרין ארנשו | קדם-הפקה |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2008 | Review with Myles Barlow | קלי | פרק: "Stealing, Dickheads, Risk" |
| 2008–2011 | שכנים שכנים | דונה פרידמן | 353 פרקים |
| 2011–2012 | פאן אם | לורה קמרון | תפקיד ראשי; 14 פרקים |
| 2019–הווה | פני בובה | אימלדה | פרק: "Mama Bear" מפיקה בפועל |
| 2021 | עוזרת בית | — | מפיקה בפועל |
| 2022 | מייק | — | מפיקה בפועל |
הערות שוליים

↑  Bilmes, Alex, Margot Robbie: Bazaar Archive, (16 באפריל 2015) (באנגלית)
↑  Aleksander, Irina (6 June 2019), "Margot Robbie on Quentin Tarantino, Marriage, and the One Word She Hates Being Called" (5 באפריל 2021) (באנגלית)
↑  "Margot Robbie Belonged to a Surfer Girl Gang—And More Confessions From the Aussie Bombshell", במגזין "ווג" (Vogue), 17 בספטמבר 2016 (באנגלית)
↑  Bilmes, Alex (1 במרץ 2015). "Margot Robbie is Bazaar's April cover star". Harper's Bazaar. ארכיון מ-11 באוגוסט 2015. נבדק ב-16 באפריל 2015. {{cite news}}:  (עזרה)
1 2  Angelique Jackson, Margot Robbie and Jacob Elordi to Star in Emerald Fennell’s ‘Wuthering Heights’ Film, Variety, ‏2024-09-23 (באנגלית אמריקאית)
↑  Every Kids’ Choice 2024 Winner!, Nick (באנגלית)
| 0 | 1 | 2 |
| --- | --- | --- |
| הקודם: 2017: אמה סטון – "לה לה לנד" | פרס האקדמיה האוסטרלית לאמנויות הקולנוע והטלוויזיה הבין-לאומי – השחקנית הטובה ביותר  2018: מרגו רובי – "אני, טוניה" | הבא: 2019: אוליביה קולמן – "המועדפת" |
| 0 | 1 | 2 |
| --- | --- | --- |
| הקודם: 2019: ניקול קידמן – "ילד מחוק" | פרס האקדמיה האוסטרלית לאמנויות הקולנוע והטלוויזיה הבין-לאומי – שחקנית המשנה הטובה ביותר  2020: מרגו רובי – "פצצה" | הבא: 2021: אוליביה קולמן – "האב" |
| 0 | 1 | 2 |
| --- | --- | --- |
| הקודם: 2022: אליזבת אולסן – "דוקטור סטריינג' בממדי הטירוף" | פרס בחירת הקהל לכוכבת הקולנוע של השנה  2023: מרגו רובי – "ברבי" | הבא: |
| --- | --- |
בקרת זהויות :  NLI: 987007405131805171  PLWABN: 9810585694305606  BIBSYS: 13011569  BNE: XX5325150  BnF: cb16687025q (data)  CANTIC: a12280689  CiNii: DA18724805  GND: 1053737955  ISNI: 0000 0004 0972 9295  LCCN: no2014046742  LNB: 000342146  MusicBrainz: bd0fe0c9-1fb7-44d8-a9d2-7ce17cda0a3f  NKC: xx0185716  NLK: KAC2020L8535  NTA: 375910972  SUDOC: 178618144  VIAF: 303826344   WorldCat (עם VIAF): 303826344
שרה גאדון

| --- | --- |

גאדון, 2018
 לידה:  4 באפריל 1987 (בת 37) טורונטו, קנדה 
 מדינה:  קנדה קנדה
 תקופת הפעילות:  מ-1998
 מקום לימודים:  אוניברסיטת טורונטו  Claude Watson School for the Arts  איניס קולג' 
 מספר צאצאים:  1
 פרסים והוקרה:  פרס ג'יני  לשחקנית המשנה הטובה ביותר (2014) 
 פרופיל ב-IMDb
 
שרה לין גאדון (באנגלית: Sarah Lynn Gadon; נולדה ב-4 באפריל 1987) היא שחקנית קנדית.
ביוגרפיה

גאדון נולדה ב-4 באפריל 1987 בטורונטו, אונטריו שבקנדה לאב פסיכולוג ולאם מורה. יש לה אח גדול בשם ג'יימס. לגאדון יש שורשים אנגליים ואיטלקיים.
היא בילתה את רוב ילדותה והתבגרותה בהכשרה אומנותית והופיעה כרקדנית, כשהיא למדה בבית הספר הלאומי לבלט של קנדה (אנ') וביסודי למדה בבית הספר לאמנויות ע"ש קלוד ווטסון (אנ'). היא סיימה את לימודיה בתיכון מאקדמיית דרך ווהן (אנ') בשנת 2005.
בשנת 2014, היא סיימה את לימודיה לתואר ראשון בחוג ללימודי קולנוע של אוניברסיטת טורונטו.
קריירה

תפקידה הראשון היה בשנת 1998 בפרק של הסדרה "ניקיטה". לאורך הקריירה שיחקה ודיבבה בסדרות ובסרטי טלוויזיה קנדים, כמו "מוטאנט איקס".
היא שיחקה בשלושה סרטים שביים דייוויד קרוננברג: "שיטה מסוכנת" (2011) "קוסמופוליס" (2012), ו"מפות לכוכבים" (2014) וכן בסרט שביים בנו, ברנדון קרוננברג (אנ'), "אנטי-ויראלי" (אנ') (2012).
בשנת 2012 שיחקה במיני-סדרה "עולם ללא קץ" (אנ') את דמותה של פיליפה. הסדרה היא עיבוד לרומן ההיסטורי באותו שם מאת הסופר הבריטי קן פולט משנת 2007.
בשנת 2013 שיחקה את הלן קלייר במותחן הפסיכולוגי "אויב". שביים דני וילנב, ומבוסס באופן רופף על הרומן "האדם המשוכפל", פרי עטו של ז'וזה סאראמאגו, אשר ראה אור בשנת 2002.
בשנת 2014 שיחק הבתפקיד הנשי הראשי בסרט "דרקולה: ההתחלה".
בשנת 2015 כיכבה בסרט "יציאה מלכותית" בתור אליזבת השנייה, מלכת הממלכה המאוחדת.
בשנת 2016 שיחקה בתפקיד מרכזי בסדרת המתח והמדע בדיוני "נובמבר 1963".
בשנת 2017 כיכבה בתפקיד הראשי במיני-סדרה "לטענת גרייס" שהופצה בבכורה עולמית בנטפליקס, והוא מבוסס על הרומן באותו השם מאת מרגרט אטווד משנת 1996.
בשנת 2019, היא שיחקה בעונה השלישית של סדרת האנתולוגיה של HBO, "בלש אמיתי" בתור אליסה מונטגומרי. היא גם שיחקה יחד עם הונג צ'או בסרט הדרמה "American Woman" בבימויה של סמי צ'אלס (אנ').
בשנת 2021, היא שיחקה בסרט "All My Puny Sorrows" עם אליסון פיל (אנ'), בתור שתי אחיות מנוניטיות שמשאירות את חייהן הדתיים מאחור. גדון זכתה בפרס שחקנית המשנה הטובה ביותר בחוג מבקרי הסרטים של ונקובר (אנ') על תפקידה בסרט.
בספטמבר 2022, הוכרז כי גאדון חתמה לביים את סרטה העלילתי הראשון, עיבוד לרומן של הת'ר אוניל (אנ') משנת 2006, "Lullabies for Little Criminals".
חיים אישיים

גאדון הייתה במערכת יחסים עם עורך הקולנוע והבמאי מת'יו האנם (אנ'). בראיון משותף בינואר 2019, הסבירו השניים כי החוויה המשותפת שלהם בשהות זמנית בערים זרות הייתה חלק מההשראה לסרט הקצר "Paseo", הסרט הראשון שבו ביים האנם את גאדון.
היא התחתנה עם בן זוגה מקס פיין ב-24 בספטמבר 2022. בפברואר 2024 נולד בנם הראשון.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2003 | Fast Food High | זואי |  |
| 2004 | Siblings | מרגרט |  |
| 2007 | צ'ארלי ברטלט (אנ') | פרסיליה |  |
| 2009 | Leslie, My Name Is Evil | לורה |  |
| 2011 | שיטה מסוכנת (אנ') | אמה יונג (אנ') |  |
| 2011 | The Moth Diaries | לוסי בלייק |  |
| 2011 | בית החלומות (אנ') | סינדי |  |
| 2012 | אנטי-ויראלי (אנ') | האנה גייטס |  |
| 2012 | קוסמופוליס (אנ') | אליס שיפרי |  |
| 2013 | אויב | הלן סנט קלייר |  |
| 2013 | בל (אנ') | ליידי אליזבת פינץ׳-האטון (אנ') |  |
| 2013 | אולי בכל זאת (אנ') | מייגן |  |
| 2014 | שודדי הפיצוחים | לנה | דיבוב |
| 2014 | ספיידרמן המופלא 2 | קארי |  |
| 2014 | מפות לכוכבים (אנ') | קלריס טגארט |  |
| 2014 | דרקולה: ההתחלה | מירנה |  |
| 2015 | The Girl King | הרוזנת אבה ספאר |  |
| 2015 | יציאה מלכותית | אליזבת השנייה, מלכת הממלכה המאוחדת |  |
| 2016 | התפכחות (אנ') | אוליביה האטון |  |
| 2016 | The 9th Life of Louis Drax | נטלי |  |
| 2018 | מותו וחייו של ג'ון פ' דונובן (אנ') | ליז ג'ונס |  |
| 2018 | Octavio Is Dead! | טיילר קנט |  |
| 2018 | The Great Darkened Days | הלן |  |
| 2019 | American Woman | פאולינה |  |
| 2020 | Black Bear | בלייר |  |
| 2020 | ערפדים נגד הברונקס (אנ') | ויויאן |  |
| 2022 | All My Puny Sorrows | אלפרידה וון רייזן |  |
| 2023 | Corner Office | אליסיה |  |
| 2023 | North of Normal | מישל | גם מפיקה בפועל |
| 2023 | פרארי | לינדה כריסטיאן (אנ') |  |
| 2023 | Seagrass | קרול |  |
| 2023 | Coup! | ג'ולי הורטון |  |
| 2025 | A Big Bold Beautiful Journey |  |  |
| TBA | House/Wife | אייבי | דיבוב |
| TBA | Cry from the Sea | עדית' |  |
| TBA | You Gotta Believe | פאטי |  |
| TBA | Lullabies for Little Criminals |   | במאית, תסריטאית ומפיקה |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1998 | ניקיטה | ג'וליה | פרק: "Last Night" |
| 1999 | מי מפחד מהחושך? | מוניקה | פרק: "The Tale of the Forever Game" |
| 2000 | Twice in a Lifetime | לורה ברנהאם הצעירה | פרק: "Even Steven" |
| 2000 | The Other Me | הת'ר | סרט טלוויזיה של ערוץ דיסני |
| 2000 | In a Heartbeat | ג'ניפר | 3 פרקים |
| 2000 | Phantom of the Megaplex | שרה | סרט טלוויזיה של ערוץ דיסני |
| 2000–2001 | רדוול (אנ') | סינת'יה / טס | דיבוב; 13 פרקים |
| 2001 | What Girls Learn | סמנת'ה | סרט טלוויזיה שואוטיים |
| 2002 | Mutant X | קתרין הארטמן | פרק:  "Whiter Shade of Pale" |
| 2002 | הצוערת קלי (אנ') | אמנדה | סרט טלוויזיה של ערוץ דיסני |
| 2002 | Mom's on Strike | ג'סיקה האריס | סרט טלוויזיה של ABC Family |
| 2002 | Society's Child | ניקי בסט | דיבוב; סרט טלוויזיה |
| 2003 | Doc | טרי לואיס | פרק: "Angels in Waiting" |
| 2003 | אבא שלי כוכב רוק | אליסיה | דיבוב; 5 פרקים |
| 2004 | This Is Wonderland | זואי קלסי | פרק: "#1.13" |
| 2004 | נביא החושך | קלאודיה | פרק: "Crushed" |
| 2004–2005 | The Eleventh Hour | קאסי רדנר | 2 פרקים |
| 2005 | מלכודת הזמן (אנ') | ג'ודי | דיבוב; 5 פרקים |
| 2005 | לחיות עם דרק | ויקי | פרק: "The Wedding" |
| 2005 | Code Breakers | ג'וליה נולאן | סרט טלוויזיה של ESPN |
| 2006–2007 | רובי גלום (אנ') | רובי גלום | דיבוב; 26 פרקים |
| 2007–2009 | Friends and Heroes | פורטיה | דיבוב; 35 פרקים |
| 2007–2011 | אי-שרדות | בת' / ג'ינג'ר / ליזי | דיבוב; 46 פרקים |
| 2008 | The Cutting Edge: Chasing the Dream | סלסטה מרסייר | סרט טלוויזיה של ABC Family |
| 2008 | Flashpoint | טשה רדפורד | פרק: "Attention Shoppers" |
| 2008–2009 | The Border | זואי קסלר | 14 פרקים |
| 2009 | Aaron Stone | ד"ר מרטין | פרק: "In Hall We Trust" |
| 2009 | להיות אריקה | קייטי אטקינס | 14 פרקים |
| 2009–2011 | Murdoch Mysteries | רובי אוגדן | 4 פרקים |
| 2010 | Happy Town | ג'ורג'יה בראבין | תפקיד ראשי; 8 פרקים |
| 2010 | The Dating Guy | דרלין | דיבוב; פרק: "Gross Encounters of the Virgin Kind" |
| 2012 | עולם ללא קץ (אנ') | פיליפה | 6 פרקים |
| 2015 | The Plateaus | אמא של טראק | סדרת רשת; פרק: "#1.10" |
| 2015 | Reelside |   | סדרה דוקומנטרית  במאית הפרק: "Caitlin Cronenberg and Sarah Gadon" |
| 2016 | כשגבר פוגש אישה (אנ') | קאלי | פרק: "Wings" |
| 2016 | נובמבר 1963 | סיידי דונהיל | תפקיד ראשי; 8 פרקים |
| 2017 | לטענת גרייס | גרייס מרקס (אנ') | תפקיד ראשי; 6 פרקים |
| 2017–2018 | Letterkenny | גהא | 10 פרקים |
| 2018–2022 | אי-שרדות: עושים צרות | בת' | דיבוב; 24 פרקים |
| 2019 | בלש אמיתי | אליסה מונטגומרי | 7 פרקים |
| 2019 | קאסל רוק | ריטה גרין | 2 פרקים |
| 2020 | Most Dangerous Game | ואל | תפקיד ראשי; 15 פרקים- |
הערות שוליים

↑  Actors, screenwriters, alumni and students celebrate re-opening of Innis Town Hal, אתר אוניברסיטת טורונטו, 13 במרץ 2015
| --- | --- |
בקרת זהויות :  NLI: 987007448883405171  BnF: cb16953392m (data)  GND: 1059760495  ISNI: 0000 0003 8085 8121  LCCN: no2012116315  NKC: xx0232034  NTA: 388118350  SUDOC: 164928278  VIAF: 259826836   WorldCat (עם VIAF): 259826836 
גאדון בטורונטו, 2011
גאדון בפסטיבל טורונטו, 2011
לוס אנג'לס ראמס

לוס אנג'לס ראמס (באנגלית: Los Angeles Rams) היא קבוצת פוטבול אמריקנית מליגת ה-NFL שבסיסה בעיר לוס אנג'לס שבמדינת קליפורניה מתחילת 2016 עת הועברה מסנט לואיס. הקבוצה בבעלותו של איש העסקים סטן קרונקי מאז אוגוסט 2010, ולפני כן היה שותף מיעוט.
הקבוצה זכתה ארבע פעמים באליפות ה-NFL, בפעם האחרונה בסופרבול LVI.